Serbi: Refugjatët e dëshpëruar i mbajnë shpresat tek barrakat gjysmë të rrënuara
Refugjatët kanë disa arsye, që nuk kanë besim të zhvendosen tek një kamp me kushte më të mira
Pasqyrimi i gjerë në media muajin e kaluar, e ktheu vëmendjen tek kushtet e refugjatëve në barrakat në gjendje të mjeruar në Beograd. Por megjithëse një kamp zyrtar është hapur së fundmi pikërisht për t’i strehuar ata, disa kanë vendosur të qëndrojnë në strehat që po shkatërrohen. Korrespondenti John Owens sjell nga Beogradi arsyet për këtë vendim. Mund të jetë gjendje e zymtë, por disa refugjatë në kryeqytetin Beograd të Serbisë e konsiderojnë si alternativën e tyre më të mirë. Këto ish-barraka të mbushura me minj, kanë qenë streha e qindra vetëve të vendosur për të vazhduar udhëtimin e tyre për në Hungari dhe Bashkimin Evropian. thotë një refugjat afgan. Sipas vlerësimeve, në Serbi ka rreth 7,500 imiigrantë dhe refugjatë. Shumica rrinë në 17 kampe. Më i fundit u hap muajin e kaluar pranë Beogradit, pasi në barraka ata përballeshin me një të ftohtë arktik. Ivan Miskovis është me komisariatin për refugjatët dhe migrimin. Gjendja nuk është e përkryer, por shumë nga ata që u zhvendosën vlerësua kushtet dhe ambjentin si të preferuar ndaj barrakave. Megjithatë disa preferojnë të mbeten në barraka. Ata druhen se mund të ndalohen në kampe të mbyllura, diçka që disa prej tyre e kanë provuar në udhëtimin e tyre. Ata shqetësohen gjithashtu se mund të detyrohen të kthehen në vendet që tashmë i kanë përshkuar. Abdul Akbar është refugjat afgan. Ndërsa numri i personave që lejohet të hyjë nga Serbia në Hungari është reduktuar në 10, llogaritet që atyre mund t’u duhet të presin vite, jo muaj. Për këtë arsye, shumë vetë e shohin si pa shpresë zgjidhjen përmes rrugës ligjore dhe listave të pritjes. Nuno Felicio është me organizatën "Holes in the Border" Dhe ndërsa grupe vullnetare “Holes in the Border” si Nuno po ndihmojnë në barraka, ata mund të përballen me një kërkesë në rritje. Me ardhjen e pranverës, rrjedha e refugjatëve për në Serbi, pritet të rritet. Ndërkohë, barrakat janë detsinuar për t’u shkatërruar për t’i hapur rrugën një kompleksi banesash buzë lumit. Por për sa kohë ato mbeten, do të vazhdojnë luajnë rolin e alternativës më pak të keqe për refugjatët që kanë humbur besimin në zgjidhjet zyrtare për ta.